**RADÍME SENIOROM**

**Ako sa nestať obeťou podvodníkov a zlodejov**

Vážení seniori,

prinášame Vám **niekoľko dôležitých rád,** ako sa nestať obeťami podvodníkov a zlodejov, ktorí si Vás vytypovali ako svoje obete s cieľom vylákať od Vás peniaze alebo Vás okradnúť o Vaše celoživotné úspory a za tým účelom Vás oslovili telefonicky alebo priamo na ulici s vopred pripravenou legendou.

#  Seniori, všimnite si:

Oslovujú Vás neznáme osoby na verejnosti, v príbytkoch alebo po telefóne a žiadajú požičať peniaze ?

Dôveruj, ale preveruj

SENIOR POZORI!

„Dôverujte, ale preverujte!“

„Nevpúšťajte cudzie osoby do svojich príbytkov!“

„Nezostávajte s cudzími osobami osamote!“

„Majte na viditeľnom mieste dôležité telefonické kontakty!“

***„Nepožičiavajte peniaze cudzím osobám!“***

1. pri oslovení telefónom, že volá Váš vnuk, príbuzný alebo známy

Najskôr si overte, či naozaj Vás telefonicky kontaktuje Váš príbuzný alebo známy, ktorý Vás žiada o požičanie peňazí na kúpu auta, darčeka alebo iné účely. Zavolajte mu. Nedávajte do rúk peniaze osobe, ktorú nepoznáte, aj keď tvrdí, že ju za Vami posiela Váš príbuzný alebo známy.

2. pri oslovení na ulici neznámymi osobami, že potrebujú ukázať cestu do nemocnice alebo požičať peniaze na operáciu ich príbuzného

Nedôverujete osobám, ktoré nepoznáte. Nenasadajte s nimi do ich motorového vozidla. Nepožičiavajte im peniaze. Nesúhlaste s možnosťou výberu peňazí zo svojho osobného účtu. Nevpúšťajte ich do svojich príbytkov. Neverte im, že potrebujú požičať peniaze na operáciu príbuzného aj keď pôsobia dôveryhodne.

3. pri ponúkaní tovaru na predaj priamo vo Vašich príbytkoch

Dôsledne zvažujte každú kúpu tovaru. Nekupujte tovar za výhodné zľavy. Nevyberajte peniaze pred cudzími osobami.

**4. pri poskytovaní služby pracovníkmi plynární, elektrární , vodární alebo iných inštitúcií**

Najskôr si preverte, či ide o skutočných zamestnancov spoločností , ktorí Vám prišli bez ohlásenia vykonať odpis vody, elektriky alebo vody. Neverte osobám, ktoré tvrdia, že Vám prišli vyplatiť preplatok, či inkasovať nedoplatok za služby. Preplatky a nedoplatky sa nevyplácajú v hotovosti prostredníctvom zamestnancov.

**5. pri vyplatení výhry, zvýšenia dôchodkov, pomoci s nákupmi alebo inej nezištnej pomoci**

Neprejavujte záujem o zvýšenie dôchodku, vyplatenie výhry, či podozrivej finančnej pomoci. Odmietnite pomoc s nákupmi od osôb, ktoré nepoznáte. Nevpúšťajte neznáme osoby do svojich príbytkov a nevyberajte pred nimi peniaze.

„Nevyberajte peniaze z bankomatu

alebo zo svojho osobného účtu!“

 „Poraďte sa so

svojimi príbuznými alebo na bezplatnej senior linke

0800 172 500!“

„



**Vypracoval:**

odbor prevencie kriminality Kancelárie ministra vnútra Slovenskej republiky

v spolupráci s úradom kriminálnej polície

Prezídia Policajného zboru

***V prípade pochybností, ihneď kontaktuje políciu na čísle 158*.**

Rady seniorom ● Prevencia kriminality ● Ministerstvo vnútra SR ● www.minv.sk